# nec'het
## Brezhoneg
### Etimologiezh

    Diwar nec'h hag -et, eus ar verb nec'hiñ.

### Furm verb

nec'het /ˈneːɣet/; ken nec'het; nec'hetoc'h, muioc'h nec'het, nec'hetañ, muiañ nec'het.
* Bezañ nec'het
** Setu ma oa nec’het-bras, — (Fañch an Uhel, Kontadennoù ar Bobl/1, Al Liamm, 1984, p. 23.)
** Setu ma oa nec'het-bras ar baotred. — (Fañch an Uhel, Kontadennoù ar Bobl/1, Al Liamm, 1984, p. 23.)
** Fañch Kermoal a oa nec'het-mat da c'houzout penaos e paeje e aotrou. — (Fañch an Uhel, Kontadennoù ar Bobl/5, Al Liamm, 1994, p. 172.)
** [...], rak ouzhpenn ma 'z oa toull e zilhad e meur a lec'h, e vije bet nec'het an hini en divije ranket lavaret pe liv en doa bet an tamm mezher kentañ [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 142.)
** Hemañ zo nec'het evel an diaoul gant e bec'hed. — (Jules Gros, Le trésor du breton parlé Deuxième Partie, 1970, p. 373.)
* Bezañ nec'het gant un dra: abalamour da un dra; soñjal en un dra gant nec'hamant.
** N'on ket nec'het gant ho koll pe ho kounidigezh. Ti Satanazet
** Te a zo nehet gand an arhant-se ? — (Jules Gros, Le trésor du breton parlé Première Partie, 1966, p. 182.)
* Bezañ nec'het war udb
** — [...]. — N'on ket nec'het war ar pezh am eus c'hoant da ober hag a rin eo zoken ; [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 157.)
* Bezañ nec'het oc'h ober udb
** - [...]. Ha bremañ ez on nec'het o soñjal mont ; ha diegi am boa o reiñ kement-se da c'houzout dit. — (Marsel Klerg, Faltazi an amzerioù kent, Mouladurioù Hor Yezh, 1999, p. 103.)

#### Gerioù kevrennek

* nec'het-bras
* nec'het-dall
* nec'het-marv

#### Troioù-lavar

* lakaat unan bennak nec'het : reiñ nec'hamant dezhañ
* tapet nec'het
** ken nec'het hag un troc'her-lann kollet gantañ falz ha fichell.

#### Troidigezhioù

* galleg : (être) préoccupé , angoissé
* saozneg : (to be) worried